

**รายงานการประเมินผลการประเมินคุณธรรมและความโปร่งใส**

**ในการดำเนินการของหน่วยงาน ปี 2565**

**รอบ 6 เดือน (ตุลาคม 2564 – มีนาคม 2565)**

**เทศบาลตำบลท่าขอนยาง**

**อำเภอกันทรวิชัย จังหวัดมหาสารคาม**

**คำน**

**คำนำ**

การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) มีเจตนารมณ์เพื่อมุ่งหวังให้หน่วยงานภาครัฐได้ยกระดับคุณธรรมและความโปร่งใสของหน่วยงานของตน และมุ่งหวังให้หน่วยงานภาครัฐได้มีการปรับปรุงพัฒนาตนเองในด้านคุณธรรมและความโปร่งใสเพื่อให้เกิดธรรมาภิบาลในหน่วยงานภาครัฐ มีการดำเนินงานที่มุ่งให้เกิดประโยชน์ต่อประชาชนและส่วนรวมเป็นสำคัญ และลดโอกาสที่จะเกิดการทุจริตและประพฤติมิชอบในหน่วยงานภาครัฐ ส่งผลให้หน่วยงานภาครัฐสามารถบรรลุตามเป้าหมายที่กำหนดไว้ในแผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561 – 2580)

รายงานฉบับนี้ ได้จัดทำขึ้นโดยมีวัตถุประสงค์เพื่อวิเคราะห์ผลการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) ในรอบปีที่ผ่านมา (ปี 2564) ประกอบด้วย ประเด็นข้อบกพร่องหรือจุดอ่อนที่จะต้องแก้ไขโดยเร่งด่วน ประเด็นที่จะต้องพัฒนาให้ดีขึ้น แนวทางการนำผลการวิเคราะห์ไปสู่แนวทางการปฏิบัติของหน่วยงาน ตลอดถึงข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น

ในการนี้ เทศบาลตำบลท่าขอนยาง หวังเป็นอย่างยิ่งว่า รายงานฉบับนี้จะสามารถยกระดับคุณธรรมและความโปร่งใสในการดำเนินงานของหน่วยงานภาครัฐได้อย่างมีประสิทธิภาพ และเป็นข้อมูลในการปรับปรุงการดำเนินงานให้เป็นไปตามหลักธรรมาภิบาล (Good governance) สะท้อนถึงภาพลักษณ์เชิงบวกให้กับหน่วยงาน และส่งผลต่อการยกระดับค่าดัชนีการรับรู้การทุจริต (Corruption Perception Index : CPI) ของประเทศไทยให้มีอันดับ และค่าคะแนนที่สูงขึ้นต่อไป

**1. หลักการและเหตุผล**

สำนักงานคณะกรรมการป้องกันและปราบปรามการทุจริตแห่งชาติ (สำนักงาน ป.ป.ช.) ได้พัฒนาเครื่องมือการประเมินเชิงบวกเพื่อเป็นมาตรการป้องกันการทุจริต และเป็นกลไกในการสร้างความตระหนักรู้ให้กับหน่วยงานภาครัฐมีการดำเนินงานอย่างโปร่งใสและคุณธรรม โดยใช้ชื่อว่า การประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) ปัจจุบันการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and transparency Assessment: ITA) ได้ถูกกำหนดให้เป็นกลยุทธ์ที่สำคัญของยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ.2560 – 2564) ซึ่งเครื่องมือดังกล่าว ถือได้ว่าเป็นมาตรการป้องกันการทุจริตเชิงรุก และมุ่งหวังให้หน่วยงานภาครัฐได้ยกระดับคุณธรรมและความโปร่งใสของหน่วยงานของตน และมุ่งหวังให้หน่วยงานภาครัฐได้มีการปรับปรุงพัฒนาตนเองในด้านคุณธรรมและความโปร่งใสเพื่อให้เกิดธรรมาภิบาลในหน่วยงานภาครัฐ มีการดำเนินงานที่มุ่งให้เกิดประโยชน์ต่อประชาชนและส่วนรวมเป็นสำคัญ และลดโอกาสที่จะเกิดการทุจริตและประพฤติมิชอบในหน่วยงานภาครัฐ ส่งผลให้หน่วยงานภาครัฐสามารถบรรลุตามเป้าหมายที่กำหนดไว้ในแผนแม่บทภายใต้ยุทธศาสตร์ชาติ ประเด็นที่ 21 การต่อต้านการทุจริตและประพฤติมิชอบ (พ.ศ. 2561 – 2580)

เพื่อให้การประเมินคุณธรรมและความโปร่งใสของหน่วยงานภาครัฐ(Integrity and transparency Assessment: ITA) ในปี พ.ศ. 2565 เป็นไปด้วยความเรียบร้อย เทศบาลตำบลท่าขอนยาง จึงได้จัดทำรายงานการประเมินผลการประเมินคุณธรรมและความโปร่งใสในการดำเนินการของหน่วยงานภาครัฐในปีที่ผ่านมา (ปี 2564) ประกอบด้วย ประเด็นข้อบกพร่องหรือจุดอ่อนที่จะต้องแก้ไขโดยเร่งด่วน ประเด็นที่จะต้องพัฒนาให้ดีขึ้น แนวทางการนำผลการวิเคราะห์ไปสู่แนวทางการปฏิบัติของหน่วยงาน ตลอดถึงข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น

**2. ผลการประเมินคุณธรรมและความโปร่งใสในการดำเนินงานของเทศบาลตำบลท่าขอนยาง อำเภอ กันทรวิชัย จังหวัดมหาสารคาม (ข้อมูลมาจากระบบ ITAS ปี 2564)**

ผลการประเมินระดับคุณธรรมและความโปร่งใส (ITA) ของหน่วยงานเทศบาลตำบลท่าขอนยาง มีค่าคะแนนเท่ากับ **53.69 คะแนน** อยู่ใน**ระดับ E** มีรายละเอียดดังนี้


1. แบบวัดการรับรู้ของผู้มีส่วนได้ส่วนเสียภายใน (IIT) การแก้ไขปัญหาการทุจริต มีข้อเสนอ

แนะดังนี้ หน่วยงานต้องมีแผนหรือมาตรการป้องกันการทุจริตอย่างมีคุณภาพ จัดทำมาตรการในการป้องกันปัญหาการทุจริตของหน่วยงานให้ชัดเจนและวางแนวทางในการสร้างแรงจูงใจแก่ผู้เฝ้าระวังการทุจริต รวมถึงให้นำข้อเสนอแนะของบุคลากรทั้งภายในและภายนอกหน่วยงาน มาพัฒนาและปรับปรุงหน่วยงานของท่านให้ชัดเจน

1. แบบวัดการรับรู้ผู้มีส่วนได้ส่วนเสียภายนอก(EIT)การปรับปรุงระบบการทำงาน มี

ข้อเสนอแนะ ดังนี้ หน่วยงานต้องมีมาตรการลดขั้นตอนในการให้บริการ เช่น การให้บริการ ณ จุดเดียว (one stop service) การให้บริการโดยใช้ระบบ IT จะต้องมีช่องทางให้ประชาชนมีส่วนร่วมในการเสนอแนะการปฏิบัติงานของเจ้าหน้าที่

1. แบบตรวจการเปิดเผยข้อมูลสาธารณะ (OIT) การป้องกันการทุจริต มีข้อเสนอแนะดังนี้

ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมาภิบาลมีการจัดทำแผนปฏิบัติการป้องกันแก้ไขการทุจริตประจำปีให้ชัดเจน และเผยแพร่ต่อสาธารณะ พร้อมทั้ง ให้กลุ่มองค์กรชุมชน มีส่วนร่วมในการป้องกันการทุจริต เช่น เป็นกรรมการจัดซื้อจัดจ้าง

เมื่อพิจารณาพบว่า ตัวชี้วัดด้านประสิทธิภาพการสื่อสาร ได้คะแนนเท่ากับ 93.66 ซึ่งเป็นคะแนนที่สูงที่สุด รองลงมาคือ ตัวชี้วัดการปรับปรุงการทำงาน ได้คะแนนเท่ากับ 92.25 และตัวชี้วัดที่ได้คะแนนที่น้อยที่สุดในปี พ.ศ. 2564 คือตัวชี้วัด การป้องกันการทุจริต ได้คะแนนเท่ากับ 00.00 และการเปิดเผยข้อมูล ได้คะแนนเท่ากับ 27.46 จากข้อมูลสามารถสรุปได้ว่า**จุดแข็ง**ของการประเมินคุณธรรมและความโปร่งใสของเทศบาลตำบลท่าขอนยาง อำเภอกันทรวิชัย จังหวัดมหาสารคาม คือ **ประสิทธิภาพการสื่อสาร** เป็นตัวชี้วัดที่มีวัตถุประสงค์เพื่อประเมินการรับรู้การสื่อสารของบุคลากรภายในหน่วยงานต่อการปฏิบัติงานของบุคลากรอื่นในหน่วยงานของตนเอง ในประเด็นที่เกี่ยวข้องกับการปฏิบัติงานโดยยึดหลักตามมาตรฐาน มีความโปร่งใส ปฏิบัติงานหรือดำเนินการตามขั้นตอนและระยะเวลาที่กำหนดไว้อย่างเคร่งครัด และจะต้องเป็นไปอย่างเท่าเทียมกัน ไม่ว่าจะเป็นผู้มาติดต่อทั่วไปหรือผู้มาติดต่อที่รู้จักกันเป็นการส่วนตัว รวมไปถึงการปฏิบัติงานอย่างมุ่งมั่น เต็มความสามารถ และมีความรับผิดชอบต่องานในหน้าที่ที่รับผิดชอบ ซึ่งล้วนถือเป็นลักษณะการปฏิบัติหน้าที่ในฐานะเจ้าหน้าที่ของรัฐอย่างมีคุณธรรม นอกจากนี้ ยังประเมินการรับรู้ในประเด็นที่เกี่ยวข้องกับพฤติกรรมการเรียกรับเงิน ทรัพย์สิน หรือประโยชน์อื่น ๆ ของบุคลากรอื่นในหน่วยงานทั้งในกรณีที่แลกกับการปฏิบัติหน้าที่ และในกรณีช่วงเทศกาลหรือวาระสำคัญต่าง ๆ ตามขนบธรรมเนียม ประเพณี หรือแม้แต่กรณีการให้เงิน ทรัพย์สิน หรือประโยชน์อื่น ๆ ต่อบุคคลภายนอก ซึ่งถือเป็นความเสี่ยงที่อาจจะก่อให้เกิดการรับสินบนได้ในอนาคต และ**จุดอ่อน** คือการป้องกันการทุจริต เป็นตัวชี้วัดที่มีวัตถุประสงค์เพื่อประเมินการเผยแพร่ข้อมูลที่เป็นปัจจุบันบนเว็บไซต์ขององค์กรปกครองส่วนท้องถิ่นในการเปิดเผยการดำเนินการให้สาธารณชนได้รับทราบใน 2 ประเด็นคือการดำเนินการเพื่อป้องกันการทุจริตและมาตรการภายในเพื่อป้องกันการทุจริต ซึ่งการเปิดเผยข้อมูลในประเด็นข้างต้นแสดงถึงการให้ความสำคัญต่อการประเมิน ita ของหน่วยงาน อันจะนำไปสู่การพัฒนาเพื่อยกระดับการดำเนินงานให้มีความโปร่งใส ด้วยการจัดทำมาตรการส่งเสริมความโปร่งใสภายในหน่วยงานขององค์กรปกครองส่วนท้องถิ่นรวมทั้งการกำกับติดตามการนำไปสู่การปฏิบัติอย่างเป็นรูปธรรม คือ

1. **การดำเนินการเพื่อป้องกันการทุจริต** ได้แก่

**- เจตจำนงสุจริตของผู้บริหาร**

- **การประเมินความเสี่ยงเพื่อการป้องกันการทุจริต**

- **การเสริมสร้างวัฒนธรรมองค์กร**

- **แผนปฏิบัติการป้องกันการทุจริต**

(2) **มาตรการภายในเพื่อป้องกันการทุจริต**

- **มาตรการส่งเสริมความโปร่งใสและป้องกันการทุจริตภายในหน่วยงาน**

**3. การวิเคราะห์ข้อมูล**

**3.1 ประเด็นจุดแข็ง (ตัวชี้วัดที่ได้คะแนนมากกว่า 80)** มีดังนี้

ตัวชี้วัดที่ 1 ประสิทธิภาพการสื่อสาร ได้คะแนน 93.66 ตัวชี้วัดที่ 2 คุณภาพการดำเนินงาน ได้คะแนน 92.25

**3.2 ประเด็นข้อบกพร่องหรือจุดอ่อนที่จะต้องแก้ไขโดยเร่งด่วน (ตัวชี้วัดที่ได้คะแนนน้อยที่สุด)**

ตัวชี้วัดที่ 9 การป้องกันการทุจริต ได้คะแนน 00.00

ตัวชี้วัดที่ 10 การเปิดเผยข้อมูล ได้คะแนน 27.46

**4. ประเด็นที่ต้องพัฒนาให้ดีขึ้น (ทั้ง 3 เครื่องมือ)**

**4.1 การประเมินตามแบบสำรวจความคิดเห็นผู้มีส่วนได้ส่วนเสียภายใน (Internal Integrity and Transparency Assessment: IIT) (ข้อมูลมาจากระบบ ITAS ปี 2564)**

|  |  |  |
| --- | --- | --- |
| **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| **การใช้อำนาจ** | การประเมินการรับรู้บุคคลภายใน (IIT) ต่อการใช้อำนาจของผู้บริหารของตนเอง ในประเด็นที่เกี่ยวกับการมอบหมายงาน การประเมินผลการปฏิบัติงาน การคัดเลือกบุคลากรเพื่อให้สิทธิประโยชน์ต่างๆ การใช้อำนาจสั่งการให้กับผู้ใต้บังคับบัญชาในการบริหารงานบุคคล | หน่วยงานต้องจัดทำข้อตกลงระหว่างผู้บังคับบัญชากับผู้ใต้บังคับบัญชาให้ชัดเจน จัดทำหลักเกณฑ์ในการให้บุคลากรไปอบรม หรือศึกษาต่ออย่างเป็นธรรม มีหลักเกณฑ์การประเมินคุณภาพผลงานตามตัวชี้วัดที่กำหนดไว้อย่างชัดเจน จัดทำประกาศแนวทางการปฏิบัติงานให้เป็นไปตามหน้าที่ พร้อมทั้งประกาศหลักเกณฑ์และเปิดเผยผลการประเมิน การเลื่อนขั้น การโยกย้ายด้วยความเป็นธรรม และทั่วถึง |

**4.2 การประเมินตามแบบวัดการรับรู้ของผู้มีส่วนได้ส่วนเสียภายนอก (External Integrity and Transparency Assessment: EIT) (ข้อมูลมาจากระบบ ITAS ปี 2564)**

|  |  |  |
| --- | --- | --- |
| **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| **ประสิทธิภาพการสื่อสาร** | ประเมินการรับรู้ของผู้บริหาร/ผู้มาติดต่อ/ผู้มีส่วนได้เสียขององค์กรปกครองส่วนท้องถิ่น (EIT) ต่อประสิทธิภาพการสื่อสารในประเด็นที่เกี่ยวกับการเผยแพร่ข้อมูลของหน่วยงานในเรื่องต่างๆ ต่อสาธารณชน ผ่านช่องทางที่หลากหลายในการชี้แจงและตอบคำถาม รวมทั้งช่องทางให้ผู้มาติดต่อสามารถแสดงความคิดเห็นและร้องเรียนการทุจริต | หน่วยงานต้องจัดทำการเผยแพร่ข้อมูลในหลากหลายช่องทาง เช่น Website ,Instagram , Facebook ฯลฯ ควรมีช่องทางในการแจ้งเบาะแสการทุจริต เช่น สายด่วน หรือช่องทางอื่นๆ ตามความเหมาะสม |

**4.3 การประเมินตามแบบตรวจการเปิดเผยข้อมูลสาธารณะ (Open Data Integrity and Transparency Assessment: OIT) (ข้อมูลมาจากระบบ ITAS ปี 2564)**

|  |  |  |
| --- | --- | --- |
| **ตัวชี้วัด** | **ประเด็นการประเมิน** | **ประเด็นที่ควรพัฒนา** |
| **การป้องกันการทุจริต** | ประเมินผลการเผยแพร่ข้อมูลบนเว็บไซต์ของหน่วยงาน เพื่อเปิดเผยข้อมูลต่างๆ ของหน่วยงานให้สาธารณชนทราบใน 5 ประเด็น ดังนี้   1. ข้อมูลพื้นฐาน 2. การบริหารงาน 3. การบริหารการเงินงบประมาณ 4. การบริหารและพัฒนาทรัพยากรบุคคล 5. การส่งเสริมความโปร่งใสในหน่วยงาน | ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน และเผยแพร่ต่อสาธารณะ พร้อมทั้ง ให้กลุ่มองค์กรชุมชน มีส่วนร่วมในการป้องกันการทุจริต เช่น เป็นกรรมการจัดซื้อจัดจ้าง |

**5. ข้อเสนอแนะในการจัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในหน่วยงานให้ดีขึ้น**

|  |  |  |  |  |
| --- | --- | --- | --- | --- |
| **มาตรการ** | **แนวทางการปฏิบัติ** | **ขั้นตอน/วิธีการปฏิบัติ** | **ผู้รับผิดชอบ** | **การกำกับติดตาม** |
| **มาตรการตรวจสอบ**  **การใช้ดุลพินิจ** | - จัดทำมาตรการตรวจสอบการใช้ดุลพินิจ  - จัดทำคู่มือการปฏิบัติงานหรือหลักเกณฑ์มาตรฐานการปฏิบัติงาน  -กำหนดบทบาทหน้าที่ของผู้บริหารทุกระดับ ให้ครอบคลุมถึงการตรวจสอบ กำกับดูแล ติดตาม  การปฏิบัติงาน และการใช้ดุลพินิจต่อผู้ใต้บังคับบัญชา ให้เป็นไปตามกฎหมาย กฎ ระเบียบ ข้อบังคับ ประกาศ  หลักเกณฑ์ มาตรฐาน คู่มือการปฏิบัติงาน อย่างเคร่งครัด  - วิเคราะห์และบริหารความเสี่ยงเกี่ยวกับการใช้ดุลพินิจของผู้ปฏิบัติงาน  และกำหนดระบบ แนวทางป้องกัน | 1. ผู้รับผิดชอบดำเนินการจัดทำมาตรการตรวจสอบการใช้ดุลพินิจ  2. ผู้บริหารประกาศหลักเกณฑ์ หรือมาตรการ เพื่อให้เจ้าหน้าที่ และบุคคลภายนอกรับทราบ  3. ผู้รับผิดชอบดำเนินการเผยแพร่มาตรการตรวจสอบการใช้ดุลพินิจ บนเว็บไซต์หลักของหน่วยงาน | สำนักปลัดเทศบาล | รายงานผลการดำเนินงานตามมาตรการ  -รอบ 6 เดือน  -รอบ 12 เดือน |
| **มาตรการ**  **เผยแพร่ข้อมูล**  **ต่อสาธารณะ** | จัดให้มีช่องทางในการบริการข้อมูลข่าวสารตามมาตรา ๙ ของพระราชบัญญัติข้อมูลข่าวสารของ  ราชการ พ.ศ. ๒๕๔๐ และข้อมูลที่ต้องเปิดเผยต่อสาธารณะตามแนวทางที่สำนักงาน ป.ป.ช. กำหนด  ทางเว็บไซต์หลักของหน่วยงาน และช่องทางอื่นตามความเหมาะสม เพื่อให้ประชาชนสามารถตรวจสอบ  และสืบค้นข้อมูลที่ครบถ้วน ถูกต้อง ทันสมัย ได้อย่างสะดวกและรวดเร็ว | 1. ผู้รับผิดชอบจัดให้มีข้อมูลเผยแพร่ต่อสาธารณชนบนเว็บไซต์หลักของหน่วยงานตามแนวทางที่สำนักงาน ป.ป.ช. โดยกำหนดให้มีช่องทางที่หลากหลายเช่น เช่น Website ,Instagram , Facebook ฯลฯ ควรมีช่องทางในการแจ้งเบาะแสการทุจริต เช่น สายด่วน หรือช่องทางอื่นๆ ตามความเหมาะสม  2. ติดตามและตรวจสอบสถานะของข้อมูลข่าวสารให้เป็นปัจจุบัน | สำนักปลัดเทศบาล/นักวิชาการคอมพิวเตอร์ | รายงานผลการดำเนินงานตามมาตรการ  -รอบ 6 เดือน  -รอบ 12 เดือน |
| **ประกาศเจตจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส** | ผู้บริหารควรแสดงเจตจำนงหรือคำมั่นสัญญาว่า จะปฏิบัติงานด้วยความซื่อสัตย์สุจริต โปร่งใส และเป็นไปตามหลักธรรมาภิบาล มีการจัดทำแผนปฏิบัติการป้องกันแก้ไขการทุจริตประจำปีให้ชัดเจน | ผู้บริหารประกาศเจตจำนงการบริหารงานด้วยความซื่อสัตย์สุจริตอย่างมีคุณธรรมและโปร่งใส ประจำปี 2565 | สำนักปลัดเทศบาล/นักจัดการงานทั่วไป | รายงานผลการดำเนินงานตามมาตรการ  -รอบ 6 เดือน  -รอบ 12 เดือน |